KOMISSION PÄÄTÖS,
tehty 16 päivänä joulukuuta 1999,
luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, annetun päätöksen 93/693/ETY muuttamisesta
(tiedoksiannettu numerolla K(1999) 4515)
(ETA:n kannalta merkityksellinen teksti)
(2000/31/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan,
sekä katsoo seuraavaa:
1) Komission päätöksessä 93/693/ETY(2), sellaisena kuin se on viimeksi muutettuna päätöksellä 1999/682/EY(3), vahvistetaan luettelo keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten.
2) Amerikan yhdysvaltojen toimivaltaiset eläinlääkintäviranomaiset ovat toimittaneet pyynnöt keinosiemennysasemien, jotka on hyväksytty yhteisöön tapahtuvaa naudansukuisten kotieläinten siemennesteen vientiä varten, luettelon muuttamisesta.
3) Komissio on saanut Amerikan yhdysvalloilta takeet direktiivin 88/407/ETY 9 artiklassa esitettyjen vaatimusten noudattamisesta.
4) Tämän vuoksi on tarpeen muuttaa Amerikan yhdysvaltojen hyväksyttyjen asemien luetteloa.
5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 93/693/ETY liitteessä oleva Amerikan yhdysvaltoja koskeva luettelo tämän päätöksen liitteessä olevalla luettelolla.
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä joulukuuta 1999.